അഖാഡ പരിഷത് അധ്യക്ഷന് മഹന്ത് നരേന്ദ്ര ഗിരിയുടെ മരണം ആത്മഹത്യ കുറിപ്പ് കണ്ടെടുത്തു ലഖ്നൗസന്യാസി സംഘടനയായ അഖില ഭാരതീയ അഖാഡ പരിഷത് അധ്യക്ഷന് മഹന്ത് നരേന്ദ്ര ഗിരിയുടെ ആത്മഹത്യാ കുറിപ്പ് കണ്ടെടുത്തതായി പോലീസ് ശിഷ്യനായ ആനന്ദ് ഗിരിയ്ക്കും മറ്റ് ചിലര്ക്കുമെതിരേയാണ് കുറിപ്പിലെ പരാമര്ശങ്ങള് എന്ന് പോലീസ് പറഞ്ഞു. യു.പിയിലെ പ്രയാഗ് രാജില് ഇദ്ദേഹം കഴിയുന്ന മഠത്തിലായിരുന്നു നരേന്ദ്ര ഗിരിയെ മരിച്ച നിലയില് കണ്ടെത്തിയത്. കയറില് തൂങ്ങിയ നിലയിലായിരന്നു മൃതദേഹം. ആനന്ദ് ഗിരിയും മറ്റ് ചിലരുമാണ് തന്റെ മരണത്തിന് ഉത്തരവാദിയെന്നാണ് കുറിപ്പില് എഴുതിയിരിക്കുന്നതെന്ന് പോലീസ് പറഞ്ഞു. ഇത്രയും കാലം അന്തസോടെയാണ് ജീവിച്ചതെന്നും അപമാനിതനായി മുന്നോട്ട് ജീവിക്കാന് സാധിക്കില്ലെന്നും ആത്മഹത്യ കുറിപ്പില് പറയുന്നതായി പ്രഖ്യാരാജ് ഐജി കെപി സിംഗ് വ്യക്തമാക്കി. അതേസമയം ആരോപണങ്ങള് തള്ളി ആനന്ദ് ഗിരി രംഗത്തെത്തി. തന്നെ കുടു്കാന് വലിയ ഗൂഢാലോചന നടക്കുന്നുണ്ടെന്ന് ആനന്ദ് ഗിരി ആരോപിച്ചു. മുതിര്ന്ന പോലീസ് ഉദ്യോഗസ്ഥരും ഭൂമാഫിയയും, അദ്ദേഹത്തിന്റെ കുടുംബാംഗങ്ങളും ഗൂഢാലോചനയില് പങ്കാളികളാണെന്ന് ആനന്ദ് ഗിരി ഈരോപിച്ചു മഠത്തിന്റെ സ്വത്തുക്കള് വില്ക്കാന് അദ്ദേഹത്തിന് മേല് സമ്മര്ദ്ദം ചെലുത്തിയ ആളുകളാണിവര്. എനിക്കും ഗുരുവിനും ഇടയില് പ്രശ്നങ്ങള് സൃഷ്ടിക്കാന് ചിലര് ശ്രമിച്ചിരുന്നു. ഇപ്പോള് ആത്മഹത്യാ കുറിപ്പില് തന്റെ പേര് എഴുതിയവരുടെ ലക്ഷ്യം തന്റെ അവസാനമാണെന്നും ആനന്ദ ഗിരി ആരോപിച്ചു. അതേസമയം ഉത്തര്പ്രദേശ് പോലീസുമായി സഹകരിക്കുമെന്ന് അദ്ദേഹം പറഞ്ഞു. നിലവില് താന് ഹരിദ്വാറിലാണ് ഉള്ളത്. എന്നാല് അധ്യാപകന്റെ മരണവുമായി ബന്ധപ്പെട്ട അന്വേഷണങ്ങളുമായി ഹകരിക്കുന്നതിന് താന് ഉടന് പ്രയാഗ് രാജിലേക്ക് പോകുമെന്നും ആനന്ദ ഗിരി പറഞ്ഞു. ഞാന് അദ്ദേഹത്തോട് മഹന്ത് നരേന്ദ്ര ഗിരി സംസാരിച്ചിരുന്നു, അദ്ദേഹം സുഖമായിരിക്കുന്നുവെന്നും ഹരിദ്വാറിലേക്ക് വരുമെന്നും അദ്ദേഹം എന്നോട് പറഞ്ഞു. ആ സമയത്തൊന്നും അദ്ദേഹം യാതൊരു വിധത്തിലുള്ള മാനസിക അസ്വസ്ഥതയും പ്രകടിപ്പിച്ചിട്ടില്ല. അദ്ദേഹത്തെ ആരോ പീഡിപ്പിക്കുകയും സമ്മര്ദ്ദം ചെലുത്തുകയും മരണത്തിലേക്ക് തള്ളിവിടുകയും ചെയ്തതാണ്. എന്റെ പേര് ആത്മഹത്യാ കുറിപ്പില് എഴുതാന് അദ്ദേഹത്തെ ആരെങ്കിലും നിര്ബന്ധിക്കുകയോ അല്ലേങ്കില് മറ്റാരെങ്കിലും പേര് എഴുതി ചേര്ത്തതോ ആകാമെന്നും ആനന്ദ ഗിരി ആരോപിച്ചു. ഇക്കാര്യത്തില് നീതിപൂര്വ്വവും നിഷ്പക്ഷവുമായ അന്വേഷണം നടത്തണമെന്ന് ആനന്ദ് ഗിരി യുപി സര്ക്കാരിനോട് ആവശ്യപ്പെട്ടു. ഞാന് ഉത്തരവാദിയാണെങ്കില്, ഞാന് ശിക്ഷിക്കപ്പെടണം. എന്നാല് ഉത്തരവാദികള് ആരായാലും അവര്ക്കെതിരെ നടപടിയെടുക്കണം. മഠത്തിന്റെ സ്വത്തുക്കളില് നിന്ന് ആര്ക്കാണ് പ്രയോജനം ലഭിക്കുന്നത്? ഈ വസ്തുവകകള് ആരുടെ പേരിലാണ് വിറ്റത്? ഇതെല്ലാം എന്നെയും എന്റെ ഗുരുജിയെയും അവസാനിപ്പിക്കാനുള്ള വലിയ ഗൂഡാലോചനയാണ്,ആനന്ദഗിരി ആരോപിച്ചു.. ഞാന് അദ്ദേഹത്തോടൊപ്പം 25 വര്ഷം ചെലവഴിച്ചിട്ടുണ്ട്. അദ്ദേഹം സ്വന്തം ജീവിതം അവസാനിപ്പിക്കാന് തയ്യാറാകുന്ന ആളല്ല. നാല് കുംഭമേളകളുടെ മേല്നോട്ടം വഹിച്ച വ്യക്തിയായിരുന്നു അദ്ദേഹം. എല്ലാ വിഷയങ്ങളിലും അദ്ദേഹം തന്റെ കാഴ്ചപ്പാടുകള് മുന്നോട്ട് വച്ചു. അദ്ദേഹം ക്രൂരമായി ദ്രോഹിക്കപ്പെട്ടിട്ടുണ്ട്. ഇതെല്ലാം പണത്തിന് വേണ്ടിയാണെന്നും ആനന്ദഗിരി പറഞ്ഞു. ശിഷ്യന്മാരായ അമര് ഗിരി, അജയ് സിംഗ് ,മനീഷ് ശുക്ല, ജാന്പൂരിലെ അഭിഷേക് മിശ്ര എന്നിവരാണ് അദ്ദേഹത്തിന്റെ മരണത്തിന് പിന്നിലെന്നും ആനന്ദ ഗിരി ആരോപിച്ചു. ഈ വര്ഷം മേയില്, ആനന്ദ് ഗിരിയെ നിരഞ്ജനി അഖാരയില് നിന്നും ബഘാംബരി മഠത്തില് നിന്നും മഹന്ത് നരേന്ദ്ര ഗിരി പുറത്താക്കിയിരുന്നു. ഇതിന് പിന്നാലെ മഠത്തിനും സന്യാസിമാര്ക്കും എതിരെ നടത്തിയ പരാമര്ശത്തില് മഹന്ത് നരേന്ദ്ര ഗിരിയുടെ കാല്ക്കല് വീണ് ആനന്ദ് ഗിരി ക്ഷമ ചോദിക്കുന്ന വീഡിയോ പിന്നീട് പ്രചരിച്ചിരുന്നു. മഠത്തിന്റെ ഉടമസ്ഥതയിലുള്ള ഭൂമി വില്ക്കുന്നതിനെച്ചൊല്ലിയാണ് തര്ക്കമായിരുന്നു സംഭവത്തിന് പിന്നില് എന്നായിരുന്നു ആനന്ദഗിരിയുടെ വിശദീകരണം. source: oneindia.com